Tug‘ilish koeffitsiyenti eng yuqori bo‘lgan tuman va shaharlar to‘g‘risida ma’lumot berildi. 2022 yilning 1 oktabr holatiga respublika tuman va shaharlari orasida har 1000 doimiy aholisiga nisbatan tug‘ilish koeffitsiyenti eng yuqori bo‘lgan hududlar orasida Guliston shahri yetakchilik qilyapti – 71,7 ta. Davlat statistika qo‘mitasi ma’lumotlariga ko‘ra, keyingi o‘rinlardan 1000 doimiy aholiga nisbatan tug‘ilish koeffitsiyenti mos ravishda 43,6 ta hamda 34,1 ta bo‘lgan Chiroqchi tumani va Navoiy shahri joy oldi. Ushbu ko‘rsatkich qolgan hududlar kesimida quyidagicha ko‘rinishga ega bo‘ldi: Sergeli tumani – 33,1 ta;  Yangiyer shahri – 33 ta;  Payariq tumani – 31,6 ta;  Bandixon tumani – 30,9 ta;  Jizzax shahri – 30,9 ta;  Namangan shahri – 30,9 ta;  Bektemir tumani – 30,4 ta.